REGLAMENT SOBRE TREBALLS FI DE GRAU/FI DE MÀSTER PER ALS ESTUDIS IMPARTITS EN LA FACULTAT D'EDUCACIÓ. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2752)
  + [Valencià](/va/acuerdo/2752)






Selector de idioma

Leer

* [Español](/es/acuerdo/2752)
* [Valencià](/va/acuerdo/2752)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT SOBRE TREBALLS FI DE GRAU/FI DE MÀSTER PER ALS ESTUDIS IMPARTITS EN LA FACULTAT D'EDUCACIÓ.[Butlletí Oficial Universitat d'Alacant](/ca/Publicacion)
==============================================================================================================================================================

Secretaria General

Butlletí Oficial Universitat d'Alacant





REGLAMENT SOBRE TREBALLS FI DE GRAU/FI DE MÀSTER PER ALS ESTUDIS IMPARTITS EN LA FACULTAT D'EDUCACIÓ.

Data d'aprovació
:   30/01/2014

Data de publicació
:   31/01/2014

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2752.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2752)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2752)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT  SOBRE TREBALLS FI DE GRAU/FI DE MÀSTER PER ALS ESTUDIS IMPARTITS EN LA FACULTAT D'EDUCACIÓ.&url=https://www.boua.ua.es/va/acuerdo/2752)

**Títol:** REGLAMENT SOBRE TREBALLS FI DE GRAU/FI DE MÀSTER PER ALS ESTUDIS IMPARTITS EN LA FACULTAT D'EDUCACIÓ.

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 30 de gener de 2014

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 17 DE DESEMBRE DE 2013, VA APROVAR PER UNANIMITAT, EL REGLAMENT SOBRE TREBALLS FI DE GRAU/TREBALLS FI DE MASTER PER ALS ESTUDIS IMPARTITS EN LA FACULTAT D'EDUCACIÓ.

El Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, estableix que tots els ensenyaments universitaris oficials de Grau hauran d'incloure un Treball de finalització de Grau (TFG), que ha de formar part del pla d'estudis. D'igual forma estableix que els ensenyaments oficials de màster conclouen amb l'elaboració i defensa pública d'un treball fi de màster (TFM). En tots dos suposats, el treball haurà de realitzar-se en la fase final del pla d'estudis i estar orientat a l'avaluació de competències associades al títol.

D'altra banda, la Universitat d'Alacant aprovà en Consell de Govern de 30 d'octubre de 2012 (BOUA 31 d'octubre de 2012) una Normativa sobre els Treballs de finalització de Grau/Treballs Fi de Màster d'aplicació general als estudis de Grau i Màster que s’hi imparteixen. Aquest caràcter universal s’esmenta de forma específica en el seu art. 1.3 i en la Disposició Transitòria que estableixen l'obligació de desenvolupar la normativa en cada Centre per a adequar-la a les característiques pròpies de cadascun dels títols de grau i màster que s'impartisquen i als requisits establits en les seues memòries de verificació.

En compliment d'aquesta obligació, el present reglament suposa un marc general per a tots els TFG/TFM de la Facultat d'Educació de la Universitat d'Alacant, establint una homogeneïtat bàsica en l'organització i avaluació que garantisca la igualtat de drets i deures per al conjunt dels seus estudiants.

Article 1. Àmbit d'aplicació i caràcter de la normativa

1. El present reglament té per objecte el desenvolupament parcial de la Normativa sobre TFG/TFM de la Universitat d'Alacant i és aplicable a la definició, realització, defensa, qualificació i tramitació administrativa dels TFG/TFM inclosos en els diferents plans d'estudi impartits en la Facultat d'Educació.

2. En el cas d'implantació de títols interuniversitaris, aquest Reglament només serà aplicable a l'alumnat matriculat en la Universitat d'Alacant, llevat que el conveni regulador dispose una altra cosa.

3. El present Reglament té caràcter general per a les diferents titulacions impartides en la Facultat d'Educació , podent ser desenvolupat en funció de les característiques pròpies de cadascun dels títols de grau o màster que s'impartisquen en el Centre i als requisits establits en les seues memòries de verificació.

Article 2. Característiques del Treball Fi de Grau i del Treball Fi de Màster

1. El TFG/TFM serà un treball original, autònom i personal, que cada estudiant realitzarà sota l'orientació d'un tutor o tutora, i que permetrà a l'alumnat mostrar de forma integrada els continguts formatius rebuts i les competències adquirides associades al títol de grau o màster universitari.

2. El TFG/TFM podrà contemplar diferents modalitats segons els diferents aspectes relacionats amb el títol, i segons l'orientació professional / investigadora / acadèmica en el cas del Màster.

3. La càrrega de treball associada al TFG/TFM, relativa a l'alumnat, es correspondrà amb els crèdits ECTS que atorgue el pla d'estudis.

4. La realització del TFG/TFM podrà contemplar, d'acord amb l'establit en el pla d'estudis, l'assistència a seminaris o un altre tipus d'activitats presencials que es consideren d'interès per a la realització d'aquest treball.

5. El TFG/TFM haurà de realitzar-se d’acord als criteris metodològics i normes bàsiques d'estil que determine la comissió acadèmica de titulació corresponent i conforme a les normes bàsiques establides en la memòria verificada. Anualment, les comissions acadèmiques de cada titulació revisaran aquestes normes, podent renovar-les o modificar-les.

6. El TFG/TFM està protegit per la Llei de Propietat Intel·lectual. El TFG/TFM no podrà ser publicat en el Repositori Institucional de la Universitat d'Alacant (RUA) sense el consentiment exprés de l'alumne o alumna i el vistiplau del tutor/-a.

7. El TFG/TFM serà redactat en qualsevol de les llengües oficials de la Comunitat Valenciana. En el cas del TFG de Mestre d’Educació Infantil i Primària, per a obtenir els crèdits corresponents per a la Capacitació per a l’Ensenyament en Valencià, serà requisit obligatori que la redacció i la defensa del TFG es realitze en valencià.

8. El TFG també podrà ser redactat en anglès o francès, a petició de l'estudiant, prèvia autorització de lal tutora o tutor.

Article 3. Coordinació del Treball Fi de Grau/Treball Fi de Màster

1.La coordinació del TFG recaurà en la vicedegana o vicedegà amb competències en la titulació. En el cas del TFM, la coordinació recaurà en el coordinador o coordinadora del màster corresponent.

2. Les comissions acadèmiques de titulació (grau o màster), presidides pel coordinador o coordinadora de la mateixa, supervisaran i coordinaran tot el procés de realització del TFG/TFM i vetlaran per la qualitat i el nivell d'exigència que han de reunir aquests treballs.

Article 4. Tutorització del Treball Fi de Grau/Treball Fi de Màster i participació en Tribunals

1. Els TFG/TFM seran dirigits per una tutora o tutor. La seua labor consistirà a orientar, assessorar i planificar les activitats de l'alumnat, realitzar un seguiment de les activitats durant el període de durada del treball a desenvolupar, i col·laborar en tot allò que en permeta una bona consecució.

2. En els TFG/TFM realitzats en col·laboració amb institucions o empreses externes a la Universitat d'Alacant, existirà la figura de cotutor o cotutora pertanyent a la institució o empresa. En aquests casos, la tutora o tutor acadèmic compartirà amb el cotutor o cotutora les tasques de direcció i orientació de l'estudiant. És responsabilitat de la tutora o tutor acadèmic facilitar-ne la gestió.

3. El Departament a què estiga adscrita la tutora o tutor acadèmic serà responsable de la seua substitució, temporal o permanent, quan es donen casos de baixa perllongada o es produïra la finalització de la relació contractual amb la Universitat d'Alacant.

4. Podrà formar part dels Tribunals encarregats d'avaluar els TFG/TFM el professorat adscrit a departaments amb docència en la titulació corresponent. Excepcionalment, quan la naturalesa, contingut o objectius del treball ho requerisca, podrà designar-se professorat d'altres títols o personal col·laborador extern amb titulació universitària, en els dos casos, mai més d'un per tribunal.

5. Els aspectes relatius al reconeixement de les activitats del tutor o tutora i a la participació en tribunals de TFG en la seua dedicació docent, haurà de fer-se constar en el Pla docent de l'assignatura TFG, d'acord amb el procediment que establisca el vicerectorat amb competències en ordenació acadèmica.

Article 5. Procediment per a la gestió acadèmic-administrativa dels TFG/TFM

1. El TFG/TFM és una assignatura integrada en els plans d'estudi de les titulacions de la Facultat i té assignada una càrrega de crèdits establida en els plans d'estudi de cada titulació.

2. La gestió acadèmic-administrativa dels TFG/TFM en les diferents titulacions de la Facultat podrà realitzar-se, o bé atenent al procediment establit per l'aplicació informàtica elaborada per a tal fi pel vicerectorat amb competències en matèria de tecnologies de la informació de la UA, o bé seguint el procediment que cada titulació de la Facultat hi arbitre. En qualsevol cas s'hauran de complir les prescripcions contingudes en els articles de més avall.

Article 6. Proposta de línies de treball i tutores o tutors

1. Amb anterioritat a l'inici del període ordinari de matrícula, els departaments amb docència en el TFG/TFM comunicaran a la Comissió Acadèmica de cada titulació les línies de treball oferides, els objectius del treball i el professorat que podrà ser designat com a tutora o tutor en cadascuna de les línies de treball.

2. La proposta de línies i tutores o tutors es realitzarà garantint que els departaments assumisquen i proposen, almenys, un nombre de TFG/TFM proporcional al percentatge de crèdits que tinga assignats en la titulació. Per a açò s'atendrà al nombre d'estudiants que, en atenció a les dades de matrícula, es preveja que puguen realitzar el treball durant el curs acadèmic.

3. Les Comissions Acadèmiques de cadascuna de les titulacions faran pública la informació proporcionada pels departaments amb anterioritat a l'obertura del termini que anualment es fixe per a la sol·licitud d'assignació de línies de treball i tutors o tutores.

Article 7. Assignació de línies de treball i tutores o tutors

1. En els terminis que s'hi habiliten anualment, les alumnes i alumnes matriculats en l'assignatura TFG/TFM podran sol·licitar l'adscripció a una de les línies de treball oferides per les Àrees de coneixement i la designació de tutora o tutor.

2. Finalitzat el termini de presentació de sol·licituds, la Comissió Acadèmica de cada titulació assignarà a cada estudiant una línia de treball d'acord amb els criteris que determine la pròpia Comissió Acadèmica de titulació.

3. L’alumnat que no formalitze dins del termini i en la forma escaient la sol·licitud d'assignació del TFG/TFM serà assignat a les propostes que queden vacants.

4. La resolució provisional d'assignació de línies de treball es publicarà a través de Campus Virtual. Es podrà formular reclamació del resultat davant la Comissió Acadèmica de cada titulació en el termini de cinc dies.  
 5. Transcorregut el termini per a presentar reclamació i una vegada examinades les reclamacions presentades, la Comissió Acadèmica farà pública la resolució definitiva.

6. De conformitat amb la resolució definitiva de la Comissió Acadèmica de cada titulació, les Àrees de coneixement duran a terme la designació del professorat encarregat de tutoritzar cada treball. La proposta de les Àrees serà aprovada pel corresponent Consell de Departament.

7. L'adjudicació de TFG/TFM i tutora o tutor tindrà una validesa de dos cursos acadèmics, transcorreguts els quals sense haver superat l'assignatura, l’estudiant haurà de realitzar una nova sol·licitud d'assignació conforme al que es disposa en el paràgraf anterior. Excepcionalment, podrà prorrogar-se l'assignació si tant el tutor o tutora com el/la estudiant manifesten expressament el seu desig de continuar amb la temàtica prèviament adjudicada.  
 8. Si l’estudiant desitja canviar de tutor o tutora, o de tema del Treball, haurà de sol·licitar-ho de manera motivada a la Comissió Acadèmica per escrit. La Comissió Acadèmica resoldrà en un termini de quinze dies naturals si escau o no aquest canvi, prenent en consideració l'opinió de les persones interessades. Transcorregut aquest termini la sol·licitud haurà d'entendre's desestimada.

Article 8. Designació i composició dels Tribunals del TFG/TFM

1. Els tribunals davant els quals es desenvoluparà la defensa pública dels TFG/TFM estaran integrats per tres membres titulars i tres suplents proposats pels departaments amb docència en la titulació.

2. La composició dels tribunals que han d'avaluar els Treballs Fi de Grau/Màster procuraran la presència equilibrada entre dones i homes, llevat que no siga possible per raons fundades i objectives degudament motivades.

3. Cada departament proposarà tantes comissions avaluadores com consideren necessàries per a la defensa pública dels treballs vinculats a les línies que haja oferit i que hagen sigut tutoritzats en la convocatòria en curs.

4. Posteriorment la Comissió Acadèmica de la Titulació designarà la composició definitiva d'aquestes comissions.

5. Per a establir la presidència i la secretaria de cada tribunal avaluador s'atendrà als criteris de categoria docent i antiguitat.

6. El nombre de tribunals i la seua composició es publicarà amb 10 dies d'antelació a l'inici dels actes de defensa pública dels TFG/TFM.

7. La comissió acadèmica del grau o màster, o en qui delegue, establirà el lloc, data, hora d'exposició i tribunal avaluador dels TFG/TFM de cadascuna de les convocatòries a través del procediment establit.

Article 9. Dipòsit del TFG/TFM

El dipòsit del TFG/TFM es realitzarà a través del procediment general establit a aquest efecte per a totes les titulacions per la UA, o bé seguint el procediment que cada titulació de la Facultat hi arbitre.

Article 10. Defensa pública i qualificació del TFG/TFM

1. La defensa pública dels TFG tindrà lloc després del període d'exàmens de la convocatòria C3/C4 de la Universitat d'Alacant. No obstant açò, la defensa pública de les assignatures TFM queda sotmesa al règim general de convocatòries oficials de la Universitat d'Alacant.

2. En el cas dels TFG podrà haver-hi dues modalitats de defensa, defensa oral o defensa escrita. En aquesta segona modalitat l'alumnat aportarà al tribunal un document de defensa del TFG d’acord al format que dictamine la comissió. L'alumnat manifestarà la seua adhesió a una de les dues modalitats. En qualsevol cas la defensa serà pública.

3. L'avaluació del TFG/TFM podrà tenir en consideració la valoració del professor tutor o tutora mitjançant informe raonat. Així mateix, el tribunal de TFG/TFM valorarà la qualitat científica del treball així com la claredat expositiva escrita i/o verbal.

4. La qualificació numèrica i qualitativa obtinguda es farà constar en l'acta [art. 7.3 normativa UA], que serà signada per la totalitat de membres del tribunal.  
 5. El plagi en l'assignatura TFG/TFM determinarà la qualificació de suspens en la convocatòria corresponent, sense perjudici d'altres mesures disciplinàries que se’n pogueren derivar.

6. En cap cas el tribunal tindrà potestat per a atorgar una Matrícula d'Honor. Quan el tribunal considere que algun dels TFG/TFM és mereixedor de la qualificació “Matrícula d'Honor”, remetrà un informe motivat a la Comissió Acadèmica de la titulació, que, reunida amb els presidents o presidentes de tots els tribunals i d'acord amb la normativa vigent en matèria de qualificacions, atorgarà les Matrícules d'Honor corresponents.

7. La revisió de les qualificacions finals dels TFG/TFM es realitzarà prèvia presentació d'una reclamació raonada a la Comissió de TFG/TFM. En aquest àmbit serà aplicable la normativa vigent en matèria de reclamació d'exàmens o avaluacions de la Universitat d'Alacant.

Disposició addicional

Qualsevol aspecte no contemplat en aquesta normativa es regularà per la normativa sobre els Treballs Fi de Grau/Treballs Fi de Màster de la UA, d'aplicació general als estudis de Grau i Màster impartits en la UA.

Disposició final

El present Reglament entrarà en vigor a partir de l'endemà a la seua publicació en el BOUA, prèvia aprovació pel Consell de Govern de la Universitat d'Alacant.

Anàlisi
-------

:   **Derogat per:**

    * [Detalle
       REGLAMENT SOBRE TREBALLS FI DE GRAU/TREBALLS FI DE MASTER PER ALS ESTUDIS IMPARTITS EN LA FACULTAT D'EDUCACIÓ](/va/acuerdo/47778)
      01/02/2024





[Carretera Sant Vicent del Raspeig s/n  
03949 Sant Vicent del Raspeig - Alacant  
 Tel. 95 608 8533 - Fax 01 403 6295](https://www.google.es/maps/@71.159835,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12192&trk=tyah&trkInfo=tarId%3E0412260583177%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)